Saint-Tropez
Sen Trope (, prov. Sant Tropetz) je mala luka u francuskom departmanu Var. Nalazi se na Azurnoj obali. 

U mestu živi oko 5.500 ljudi. Tokom godine, Sen Trope poseti oko 5 miliona turista. 

Ovo ribarsko selo se u 19. veku transformisalo u okupljalište umetnika. Od 1950. ovde su počeli da dolaze bogataši, a mesto je dobilo imidž ekskluzivnosti. Imena koja se vezuju za Sen Trope su Brižit Bardo i glumac Luj de Fines (poznat po seriji filmova „Žandar iz Sen Tropea“). Sen Trope je poznat po svojim klubovima, restoranima i luci za jahte.

Umetnici i Sen Trope 

U istoriji moderne umetnosti Sen Trope ima značajno mesto. Slikar Pol Sinjak je „otkrio“ ovo mesto prepuno svetlosti i tu doveo slikare poput Matisa, Bonara, Markea. Ovde se razvijalo slikarstvo od poentilizma do Fovizma. Svedočanstva o ovom vremenu se čuvaju u lokalnom muzeju (Musée de l'Annonciade). I danas ovde se okupljaju i žive umetnici.

Galerija

Spoljašnje veze 

 Turistički biro 

Naselja u Francuskoj